- andsin kokku neli loengut, kolm neist ülikooli tasemel (kuulajate hulgas istus ka doktorikraadiga inimesi) EEG analüüsist, ühe HTGs kooliõpilastele teadvuseteadusest  - esinesin ühel konverentsil ja ühel kongressil suulise ettekandega  - konverentsil (pisem kui kongress) koguni modereerisin ühte sessiooni (mitte seetõttu, et ma vahva vennike olen, vaid seetõttu, et tegelik vastutav inimene jäi haigeks)  - sai rõvedalt palju mõeldud selle peale, mis see teadvus on ja kuidas teda uurida  - sai teadvust ka uuritud ja rahvusvahelistesse ajakirjadesse läkitatud kaks nende uuringute põhjal koostatud manuskripti  - need kaks manuskripti on aasta lõpuks nüüd ka vastavatesse ajakirjadesse aktsepteeritud  - sai käivitatud see  tagasihoidlik tead(v)usblogi  - sai lõpetatud Berliini Humboldti Ülikool  - suutsin olla edukas ka rahuldava doktorikoha hankimisel